臨高臺  其一
作者：吳沆
朝代：宋

paragraphs: 高高軒楹日照東，扶桑柱植西崑崙。
上有明真紫霞客，廝征伯僑役羨門。
月馭叱前驅，風駟殿後奔。
靈衣披披溘晻靄，玉斧斷斷除煩冤。
虛皇下兩耳，授以金簡文。
相觀峻極不容步，擬軼清氣排重閽。
嚥日誦黄庭，滴露抄韋編。
羊歧之亡罔象得，蠻觸之角醯雞天，臨臺一笑俱超然。